Έναρξη σχολικής χρονιάς 2021-2022 - Μέτρα υγειονομικής προστασίας

 Με την επιστολή αυτή, θέλουμε να σας ενημερώσουμε αναλυτικά για τους νέους κανόνες λειτουργίας που θα ισχύσουν τη φετινή χρονιά. Εκ των προτέρων υπογραμμίζουμε ότι συμμορφωνόμαστε προς τις σχετικές εγκυκλίους προς τα σχολεία του Υπουργείου Παιδείας.

Πριν από όλα σας ενημερώνουμε ότι η **τελετή του Αγιασμού θα πραγματοποιηθεί τη Δευτέρα 13 Σεπτεμβρίου** χωρίς να παρευρίσκονται συγκεντρωμένοι όλοι οι μαθητές. Ο ιερέας θα επισκεφθεί τις τάξεις. **Δυστυχώς δεν είναι δυνατόν να επιτραπεί η παρουσία γονέων ή επισκεπτών στην τελετή του Αγιασμού.**

**Σχολικά λεωφορεία: Κανόνες πριν την άφιξη στο Σχολείο**

· Για την πρώτη εβδομάδα λειτουργίας, τη Δευτέρα 13 Σεπτεμβρίου αλλά και την Πέμπτη 16 Σεπτεμβρίου, πριν την επιβίβαση στο σχολικό λεωφορείο, κάθε μαθητής/μαθήτρια επιδεικνύει είτε την **επίσημη βεβαίωση** αρνητικού αποτελέσματος Self-test (το ενωρίτερο προ 24ώρου, βλ. [Δήλωση Αυτοδιαγνωστικών Τεστ COVID-19 (self-testing.gov.gr)](https://mandrillapp.com/track/click/31132832/self-testing.gov.gr?p=eyJzIjoidnpwdllnVW9sQnNOUVE1V0YzNXNnLXVoTW5VIiwidiI6MSwicCI6IntcInVcIjozMTEzMjgzMixcInZcIjoxLFwidXJsXCI6XCJodHRwczpcXFwvXFxcL3NlbGYtdGVzdGluZy5nb3YuZ3JcXFwvI21hdGhpdGVzXCIsXCJpZFwiOlwiNDYxYjcwYzVjM2IxNDUwYjljODdhZjI3N2YyMDJmMzVcIixcInVybF9pZHNcIjpbXCJhZGJkOWEwYWU4NTU0YjgyZjczOGJlMzI2NzI3NzgzNDczNjA0NTE4XCJdfSJ9) ), είτε πιστοποιητικό νόσησης (με ημερομηνία μέχρι έξι μήνες προγενέστερη), είτε πιστοποιητικό εμβολιασμού. **Τονίζεται πως κανείς δεν επιβιβάζεται σε σχολικό χωρίς τα συγκεκριμένα έγγραφα**. Η ίδια διαδικασία θα ακολουθείται στη συνέχεια κάθε Τρίτη και Παρασκευή.

· Η χρήση της μάσκας είναι υποχρεωτική μέσα στο σχολικό. Οι συνοδοί έχουν εντολή να μην επιτρέπουν την είσοδο στο σχολικό λεωφορείο σε κανένα παιδί που δεν φοράει προστατευτική μάσκα.

· Τα παιδιά κάθονται καθημερινά σε συγκεκριμένη θέση μέσα στο σχολικό και δεν μετακινούνται από αυτήν. Τα αδέλφια κάθονται μαζί, όπως και οι μαθητές του ίδιου τμήματος.

**Πρωινή άφιξη**

· Τη Δευτέρα 13 Σεπτεμβρίου και την Πέμπτη 16 Σεπτεμβρίου οι  μαθητές/μαθήτριες που έρχονται με τους γονείς τους επιδεικνύουν στους εκπροσώπους του Σχολείου που στέκονται στην καγκελόπορτα  την **επίσημη βεβαίωση** αρνητικού αποτελέσματος Self-test (το ενωρίτερο προ 24ώρου, βλ. [Δήλωση Αυτοδιαγνωστικών Τεστ COVID-19 (self-testing.gov.gr)](https://mandrillapp.com/track/click/31132832/self-testing.gov.gr?p=eyJzIjoidnpwdllnVW9sQnNOUVE1V0YzNXNnLXVoTW5VIiwidiI6MSwicCI6IntcInVcIjozMTEzMjgzMixcInZcIjoxLFwidXJsXCI6XCJodHRwczpcXFwvXFxcL3NlbGYtdGVzdGluZy5nb3YuZ3JcXFwvI21hdGhpdGVzXCIsXCJpZFwiOlwiNDYxYjcwYzVjM2IxNDUwYjljODdhZjI3N2YyMDJmMzVcIixcInVybF9pZHNcIjpbXCJhZGJkOWEwYWU4NTU0YjgyZjczOGJlMzI2NzI3NzgzNDczNjA0NTE4XCJdfSJ9)), είτε πιστοποιητικό νόσησης (μέχρι έξι μήνες πριν), είτε πιστοποιητικό εμβολιασμού. **Τονίζεται πως κανείς δεν εισέρχεται στο Σχολείο χωρίς τα συγκεκριμένα έγγραφα**. Η ίδια διαδικασία θα ακολουθείται στη συνέχεια κάθε Τρίτη και Παρασκευή.

· Τα παιδιά που φτάνουν στο Σχολείο πριν από τις 8.10΄ μπορούν να παίζουν στο προαύλιο υπό την επίβλεψη του εφημερεύοντος εκπαιδευτικού **χωρίς μπάλες**. Από τις 8.10΄ και εφεξής, είτε έρχονται με το σχολικό είτε με τους γονείς, τα παιδιά κατευθύνονται κατευθείαν στις τάξεις τους (αν χρειαστεί συνοδευόμενα από εξουσιοδοτημένο προσωπικό), όπου θα τους περιμένουν οι εκπαιδευτικοί:  **δεν παραμένουν στο προαύλιο**.

· Πρωινή παράταξη και προσευχή στην αυλή δεν θα πραγματοποιείται. Η προσευχή θα γίνεται στα τμήματα.

· Όλα τα παιδιά μπαίνουν στην τάξη φορώντας μάσκα. Κανένα παιδί δεν γίνεται δεκτό στην τάξη χωρίς μάσκα. Για τη σωστή χρήση της μάσκας οι εκπαιδευτικοί θα δίνουν συνεχώς οδηγίες και θα προβαίνουν σε υπομνήσει, αλλά είναι χρήσιμο και ωφέλιμο να έχει προηγηθεί και στο σπίτι συζήτηση για την υποχρεωτικότητα και την αναγκαιότητα της σωστής χρήσης της μάσκας. Καλό είναι κάθε παιδί να έχει μαζί του, σε διαφορετικά σακουλάκια, **τουλάχιστον** τέσσερις μάσκες.

**Καθημερινή Λειτουργία Σχολείου – Μαθήματα**

 Κάθε τμήμα πραγματοποιεί όλες τις δραστηριότητες της σχολικής μέρας κατά κανόνα στην αίθουσα διδασκαλίας του ή στο προαύλιο.

· Οι αναμείξεις τμημάτων περιορίζονται. Γι' αυτό και τη φετινή χρονιά  **στην πλειοψηφία τους οι Όμιλοι** θα λειτουργήσουν με διαφορετική μορφή. Δεν θα πραγματοποιηθεί η Χορωδία της Δ΄ Δημοτικού.

· Φέτος και στο Δημοτικό, όπως συνέβη πέρυσι στο Γυμνάσιο, **θα κατατμηθούν τα τμήματα των Αγγλικών:**από κάθε ζεύγος τμημάτων των Ελληνικών θα προκύπτουν τρία τμήματα Αγγλικών (για τις Γ΄, Δ΄, Ε΄ και Στ΄ Δημοτικού)

· Τα καλλιτεχνικά επιστρέφουν στην Αίθουσα Καλλιτεχνικών. Τα παιδιά θα χρησιμοποιούν αποκλειστικά τα δικά τους και μόνο υλικά, που θα τα φέρνουν σε κασετίνα. Δεν επιτρέπεται να παραμένουν υλικά στο σχολείο ούτε να ανταλλάσσονται μεταξύ των μαθητών. Οδηγίες θα δοθούν από τις δασκάλες τους. Η Αίθουσα θα καθαρίζεται επιμελώς μετά την αποχώρηση του τμήματος και θα αερίζεται επαρκώς μέχρι την προσέλευση των επόμενων μαθητών.

· Η μουσική θα γίνεται στην αίθουσα κάθε τμήματος, στην αίθουσα Μουσικής και στο Αμφιθέατρο. Οι φλογέρες θα χρησιμοποιούνται μόνον όταν εξασφαλίζεται ικανή απόσταση από τα άλλα παιδιά.

· Τα εργαστήρια Πληροφορικής, Τεχνολογίας, Φυσικών Επιστημών και Καλλιτεχνικών θα καθαρίζονται μετά την αποχώρηση του τμήματος και θα μεσολαβεί αρκετός χρόνος για αερισμό μέχρι την προσέλευση των επόμενων μαθητών. **Δεν επιτρέπεται**στους μαθητές να αφήνουν τα ατομικά τους είδη, τα τετράδια και τα βιβλία τους, τα είδη των καλλιτεχνικών κλπ. στο Σχολείο. Όλα τα είδη θα πρέπει να τοποθετούνται στις τσάντες αμέσως μετά τη χρήση και να επιστρέφουν στο σπίτι.

**Διαλείμματα**

· Τα διαλείμματα δεν διαφοροποιούνται χρονικά, αλλά κάθε τάξη προαυλίζεται σε συγκεκριμένες περιοχές των προαυλίων. Οι περιοχές αυτές θα εναλλάσσονται κατά διαστήματα. Το Νηπιαγωγείο κάνει διάλειμμα μόνο του. Τα παιδιά βγαίνουν από τις τάξεις για διάλειμμα και επιστρέφουν σ' αυτές φορώντας τη μάσκα τους, την οποία αφαιρούν μόνο όταν φτάσουν στο προαύλιο, για να φάνε το κολατσιό τους και μόνο.

· Στα διαλείμματα απαγορεύονται οι μπάλες.

· Τα παιδιά δεν φέρνουν παιχνίδια από το σπίτι τους, ούτε ανταλλάσσουν μεταξύ τους οποιαδήποτε αντικείμενα.

· Οι εφημερίες των διδασκόντων είναι αυξημένες.

· Τα παιδιά πρέπει να έχουν μαζί τους ατομικά παγούρια ή μπουκάλια νερού. Οι βρύσες του σχολείου χρησιμοποιούνται μόνο για πλύσιμο των χεριών. Δεν τις αγγίζουμε με το στόμα ή τα χείλη μας. Ο έλεγχος από τους εφημερεύοντες εκπαιδευτικούς θα είναι σχολαστικός.

· Οι τουαλέτες θα καθαρίζονται και θα απολυμαίνονται συνεχώς.

**Κυλικείο**

· Τα Κυλικεία του Σχολείου ακολουθούν αυστηρά τις οδηγίες του Υπουργείου Παιδείας και θα προσφέρουν μόνο σφραγισμένα σε ατομικές συσκευασίες προϊόντα. Συσκευές και δοχεία με αντισηπτικά έχουν τοποθετηθεί δίπλα σε κάθε παράθυρο εξυπηρέτησης.

· Η απόσταση του 1,5 μέτρου, που οριοθετείται με κόκκινες ταινίες, θα τηρηθεί αυστηρά. Επειδή αναπόφευκτα θα υπάρχουν καθυστερήσεις, συστήνουμε στους γονείς να δίνουν κολατσιό στα παιδιά από το σπίτι.

**Σίτιση**

· Τα παιδιά της Μελέτης θα γευματίζουν στις αίθουσες που στη συνέχεια, μετά το διάλειμμά τους, θα μελετούν τα μαθήματά τους (κλειστή ομάδα). Το φαγητό σερβίρεται από το Σχολείο σε ατομικούς δίσκους.

· Για τα παιδιά που φέρνουν φαγητό από το σπίτι, η σαλάτα, το φρούτο και το ψωμί θα προσφέρεται σε ατομικά πιάτα ή συσκευασίες.

**Τηλεκπαίδευση**

· Το Σχολείο έχει δημιουργήσει υποδομή διαρκούς τηλεκπαίδευσης από όλες τις αίθουσες και των δύο διδακτηρίων. Η τηλεκπαίδευση θα προσφέρεται με πλήρες πρόγραμμα και καθημερινά, αλλά μόνον σε όσα παιδιά πρέπει να απουσιάσουν από το Σχολείο για τους λόγους που προβλέπονται από τις σχετικές εγκυκλίους του Υπουργείου Παιδείας.

· Εάν, παρ' ελπίδα, κάποιο τμήμα αναγκαστεί να κλείσει λόγω εμφάνισης μεγάλης συρροής κρουσμάτων  κορωνοϊού (αν ασθενήσουν ταυτοχρόνως πάνω από τους μισούς μαθητές) η τηλεκπαίδευση θα προσφέρεται από τους εκπαιδευτικούς του Σχολείου καθημερινά με πλήρες πρόγραμμα σε όλα τα παιδιά.

**Γονείς**

· Οι ενημερωτικές συναντήσεις που διεξάγονται στην αρχή της σχολικής χρονιάς θα πραγματοποιηθούν φέτος μέσω τηλεδιάσκεψης με τρόπο που θα σας γνωστοποιηθεί έγκαιρα.

· Τις ώρες κατά τις οποίες οι εκπαιδευτικοί είναι διαθέσιμοι για ενημέρωση των γονέων εντός σχολικού ωραρίου (ώρες εντευκτηρίου), δεν θα επιτρέπεται η προσέλευση γονέων. Οι ενημερώσεις θα γίνονται μόνον τηλεφωνικά.

· Η προσέλευση γονέων ή άλλων προσώπων  στο Σχολείο γίνεται μόνο μέχρι τη Γραμματεία, το Γραφείο της Διεύθυνσης ή το Λογιστήριο, μόνο με χρήση της προστατευτικής μάσκας.

 Από τη Γενική Διεύθυνση